b'\n_START_ARTICLE_\nPensjon\n_START_SECTION_\nNorge\n_START_PARAGRAPH_\nFolketrygdsystemet i Norge dekker behov i de fleste livsfaser. Som pensjonsordning dekker den alder ved alderspensjon og uf\xc3\xb8rhet ved uf\xc3\xb8repensjon. De offentlige pensjonene administreres av NAV. NAV administrerer ogs\xc3\xa5 dagpenger under sykdom (sykepenger), yrkesskadetrygd og attf\xc3\xb8ringspenger av forskjellig slag. For \xc3\xa5 f\xc3\xa5 full alderspensjon i Norge kreves det at en har bodd i landet i 40 \xc3\xa5r fra og med det kalender\xc3\xa5ret en fylte 17 \xc3\xa5r. Ordin\xc3\xa6r pensjonsalder er 67 \xc3\xa5r. _NEWLINE_Tjenestepensjoner ble f\xc3\xb8rst innf\xc3\xb8rt for offentlig ansatte, og tilsvarende ordninger finnes i mange private bedrifter. Tjenestepensjoner med skattefordel kan v\xc3\xa6re foretakspensjoner (ytelsesspensjoner) eller innskuddspensjoner, og utbetales fra fylte 65 \xc3\xa5r. Etter innf\xc3\xb8ringen av obligatorisk tjenestepensjon (OTP) i 2006, vil de aller fleste f\xc3\xa5 utbetalt noe tjenestepensjon. De fleste nye tjenestepensjonsordningene som er opprettet etter innf\xc3\xb8ringen av OTP, er innskuddspensjoner._NEWLINE_En annen ordning er Avtalefestet pensjon (AFP), som finansieres av arbeidsgiverne og staten i fellesskap. AFP ble f\xc3\xb8rste gang innf\xc3\xb8rt i 1989 med pensjonsalder 66 \xc3\xa5r. Pensjonsalderen er  gradvis blitt redusert og er i dag 62 \xc3\xa5r._NEWLINE_Tjenstepensjon kan ytes i henhold til avtale direkte fra foretaket ("pensjon over drift"), ved at bedriften oppretter en pensjonskasse eller ved at bedriften inng\xc3\xa5r en avtale om pensjonsforsikring med et livsforsikringsselskap._NEWLINE_Trygghet at det finnes penger tilgjengelig n\xc3\xa5r det enkelte medlem av pensjonsordningen skal f\xc3\xa5 utbetalt den pensjon som vedkommende har opptjent, sikres oftest ved at pengene innbetales til livsforsikringsselskapet eller pensjonskassen, men kan ogs\xc3\xa5 sikres med bruk av tradisjonell pantsikring eller garanti. _NEWLINE_S\xc3\xa6raldersgrenser for s\xc3\xa6rskilte yrkesgrupper gir mulighet til pensjonering f\xc3\xb8r fylte 67 \xc3\xa5r._NEWLINE_Fra 1. januar 2011 ble pensjonsreformen med ny fleksibel alderspensjon innf\xc3\xb8rt i Norge.'